Sobekneferu

Sobekneferu (ás veces escrito Neferusobek) reinou como faraoa de Exipto trala morte do seu irmán Amenemhat IV. Foi a última gobernante da XII dinastía e reinou en Exipto durante case catro anos dende 1806 a 1802 a.C.Kim S. B. Ryholt, The Political Situation in Egypt during the Second Intermediate Period, c.1800-1550 BCE, Museum Tusculanum Press, Carsten Niebuhr Institute Publications 20, 1997. páx. 185 O seu nome significa "a beleza de Sobek".

 Familia 
Era a filla do faraón Amenemhat III. Manetón afirma que tamén era irmá de Amenemhat IV, mais non existe ningunha proba. Sobekneferu tiña unha irmá máis vella chamada Neferuptah, que era a suposta herdeira. O nome de Neferuptah aparece pechado nun cartucho e tivo a súa propia pirámide en Hawara. Neferuptah faleceu a idade temperá permitindo a Sobekneferu ser a seguinte na liña sucesoria.Dodson, Hilton, The Complete Royal Families of Egypt, 2004, páx. 98.

 Reinado 
Sobekneferu foi a primeira muller coñecida que reinou como faraoa da que existen probas. Hai cinco mulleres que se cre que reinaron na quinta dinastía e Nitocris pode ser que reinase durante a sexta dinastía.

Amenemhat IV seguramente faleceu sen herdeiro varón, polo que a filla de Amenemhat III, Sobekneferu, asumiu o trono. Segundo o canon de Turín, reinou durante tres anos, dez meses e 24 díasKim Ryholt, The Political Situation in Egypt during the Second Intermediate Period, Carsten Niebuhr Institute Publications, Museum Tusculanum Press, (1997), páx. 15  a finais do século XIX a.C.

Faleceu sen fillos ou sen herdeiros e coa fin do seu reinado concluíu a duodécima dinastía e a idade de ouro do Reino Medio, inaugurando a décimo terceira dinastía.

 Monumentos e tumba 
miniatura|Cabeza da faraoa Sobekneferu
Descubríronse poucos monumentos para ela, aínda que se conservan moitas das súas estatuas (sen cabeza), incluíndo a base dunha representación dunha filla do rei que se descubriu en Gezer e leva o seu nome.Ryholt, páx. 213 Coñécese unha estatua cunha cabeza. Un busto do Museo Exipcio de Berlín (Inv. no. 14476), perdido na segunda guerra mundial, puido identificarse como pertencente a ela. A escultura só se coñece de imaxes fotográficas e baleirados de escaiola. Chegou ao museo en 1899. A cabeza encaixa enriba da parte máis baixa dunha estatua real descuberta en Semna. Esta última pode identificarse como real porque o símbolo real "unificación dos dous países" aparece no lado do seu trono.B. Fay, R. E. Freed, T. Schelper, F. Seyfried: Neferusobek Project: Part I, in: G. Miniaci, W. Grajetzki: The World of Middle Kingdom Egypt (2000-1550 BC), Vo. I, Londres 2015, , páx. 89-91 Sábese que fixo engadidos ao complexo funerario de Amenemhat III en Hawara (chamado o labirinto por Heródoto) e tamén construíu estruturas en Heracleópolis Magna.

Un fino selo cilíndrico que leva o seu nome e un título real está localizado no Museo Británico.Gae Callender, 'The Middle Kingdom Renaissance' in Ian Shaw, The Oxford History of Ancient Egypt, (Oxford Univ. Press: 2003), libro de peto, páx. 159 Un graffiti na fortaleza de Kumma sinala a altura da inundación do Nilo aos 1,83 metros no terceiro ano do seu reinado.Gae Callender, páx. 159 Outra inscrición descuberta no deserto oriental indica "ano 4, segundo mes da Estación da Emerxencia".A. Almásy, Catalogue of Inscriptions, In: U. Luft (editor), Bi'r Minayh, Report on the Survey 1998-2004, Budapest 2011, , páx. 174-175 Os seus monumentos asociána consistentemente con Amenemhat III máis que con Amenemhat IV, apoiando a teoría de que era a filla real de Amenemhat III e quizais só medio irmá de Amenemhat IV. O exiptólogo dinamarqués Kim Ryholt sinala que as fontes contemporáneas do seu reinado indican que Sobekneferu nunca adoptou o título de "Irmá de Rei", só o de "Filla de Rei", o que apoia esta hipótese. Ademais, todos os gobernantes exipcios recibiron o título de "rei", independentemente do seu xénero.

A súa tumba non foi identificada positivamente, aínda que pode ser que fose enterrada no complexo da pirámide de Mazghuna que non ten inscricións. Está inmediatamente ao norte dun complexo similar adscrito a Amenemhat IV. Un lugar chamado Sekhemneferu aparece mencionado nun papiro atopado en Harageh. Este podería ser só o nome da súa pirámide.

 Notas 

 Véxase tamén 
 Bibliografía 
 Dodson, Aidan. Hilton, Dyan. 2004. The Complete Royal Families of Ancient Egypt, Thames & Hudson
 W. Grajetzki, The Middle Kingdom of Ancient Egypt: History,Archaeology and Society, Duckworth, Londres 2006 , 61-63
 Shaw, Ian. Nicholson, Paul. 1995. The Dictionary of Ancient Egypt. Harry N. Abrams, Inc., Publishers.
 Shaw, Ian, ed. 2000. The Oxford History of Ancient Egypt, Oxford University Press. Graffito ref. páx. 170.

Categoría:Faraóns